rejauldu/bengali-wikipedia huggingface dataset:
আলতুনিজাদ মসজিদ () ইসমাইল জুহতু পাশা মসজিদ () নামেও পরিচিত। এটি তুরস্কের ইস্তাম্বুলে অবস্থিত ১৯ শতকের উসমানীয় মসজিদ।   ইতিহাস  মসজিদটি ইস্তাম্বুলের উস্কুদার জেলার আলতুনিজাদ পাড়ায় অবস্থিত। এটি আলতুনিজাদ ইসমাইল জুহতু পাশা (১৮০৬-১৮৮৭) দ্বারা নির্মাণ করা হয়। তাকে মসজিদের আঙিনায় একটি সুরক্ষিত স্থানে সমাহিত করা হয়। মসজিদটি ১৮৬৫ সালে নির্মাণ করা হয়। এটি সম্ভবত ইস্তাম্বুলের আনাতোলিয়া উপদ্বীপের উসমানীয় স্থাপত্য বিশিষ্ট মসজিদের শেষ উদাহরণ। প্রাথমিকভাবে, মসজিদটি একটি সামাজিক কমপ্লেক্সের অংশ ছিল ()। যেটি একটি শিশু বিদ্যালয়, একটি তুর্কি স্নান, নামাজের জন্য একটি সময় নির্ধারক অফিস, একটি ঝর্ণা, ইমামের বাসস্থান, খতীব এবং মুয়াযযিন অর্থাৎ প্রার্থনার আহ্বানকারীর জন্য থাকার জায়গা, একটি বেকারি এবং কিছু দোকান নিয়ে গঠিত। তবে মসজিদের সামাজিক কমপ্লেক্সে শুধুমাত্র কিছু দোকানই সংরক্ষিত আছে। মসজিদটি বর্তমানে খুব ভালো অবস্থায় আছে।   স্থাপত্য  মসজিদটি বারোক রিভাইভাল স্থাপত্যে নকশা করা হয়। যা শুধুমাত্র বড় জানালা দেখেই বোঝা যায়। এই শৈলীতে নির্মিত মসজিদগুলো উসমানীয় সাম্রাজ্যের শেষ যুগের উদাহরণ। এই মসজিদটি একটি ছোট চত্বরের মধ্যে অবস্থিত, যার তিনটি প্রবেশপথ রয়েছে। সবচেয়ে বড় প্রবেশপথটির উপরে একটি শিলালিপি দেখা যায়। আরেকটি শিলালিপি মক্কায় কাবার মুখোমুখি দেয়ালের বাইরের অংশে সংযুক্ত। মসজিদের উত্তর দিকটি একটি আচ্ছাদিত জায়গা হিসেবে নির্মাণ করা হয়। উত্তরের তিনটি দরজা (একটি বড় এবং দুটি ছোট) মুসল্লিদের অভয়ারণ্যের দিকে নিয়ে যায়। মসজিদের বন্ধ সময়ে নামাজের জন্য উত্তরের দেয়ালে একটি অলঙ্কৃত ছোট মিহরাব এবং একটি কুলুঙ্গি নির্মাণ করা হয়। নর্থেক্সের পাশে দুটি কাঠের সিঁড়ি মহিলাদের বিভাগ এবং মুয়াযযিন বিভাগে নিয়ে যায়। চতুর্মুখী পরিকল্পনায় মসজিদটি চুনাপাথর এবং আশলার দ্বারা নির্মাণ করা হয়। মসজিদের ভিতরে প্লাস্টার করা হয়। অভয়ারণ্যের দেয়ালগুলো হাতে খোদাই করা মূর্তি দিয়ে অলঙ্কৃত করা। মসজিদটিতে একটি গম্বুজ রয়েছে, যা মসজিদের কোণায় চারটি স্তম্ভ দ্বারা বাহিত চারটি খিলানের উপর ভর করে আছে। গম্বুজের অভ্যন্তরীণ পৃষ্ঠতে দুটি নকশার আটটি টুকরা দ্বারা ১৬টি জোনে খাঁজ কাটা রয়েছে। মনোযোগ আকর্ষণের জন্য গম্বুজের কেন্দ্রটি নীল রঙের এবং এতে একটি কুরআনের আয়াত রাখা হয়। মার্বেল মিম্বরটি পানীয় গ্লাসের আকারে নকশা করা হয়, যেমনটি "হীরকা-ই শেরিফ মসজিদে" দেখা যায়। বারোক রিভাইভাল স্থাপত্য শৈলীর উদাহরণ হিসেবে জানালাগুলো অস্বাভাবিক বড় আকারে তৈরি করা হয়। মসজিদটিতে বারান্দার সাথে একটি মিনার রয়েছে। এটি একটি চতুর্মুখী ভিত্তির উপর উঠে। ধ্রুপদী উসমানীয় মসজিদ স্থাপত্যগুলোতে সীসার চাদরে আচ্ছাদিত স্পায়ারে মিনার নির্মাণ করা হয়, কিন্তু এই মসজিদটিতে মিনারের চূড়াটি পাথর দিয়ে তৈরি করা। স্পায়ারটি গ্র্যান্ড উজিয়ারের পাগড়ির আকারে নকশা করা হয়। মিনারের মাঝখানে তারার একটি অলংকৃত রেখা দেখা যায়। নিচের সারিতে পাশের দেয়ালে তিনটি বড় জানালা রয়েছে এবং মিহরাবের দেয়ালের পাশে দুটি বড় জানালা রয়েছে। উপরের সারিতে প্রতি পাশে আবার তিনটি করে জানালা আছে, তবে বড় জানালাটি মাঝখানে রয়েছে এবং ছোট দুইটি দুইপাশে রয়েছে।   চিত্রশালা    আরও দেখুন    উসমানীয় খিলাফত  উসমানীয় স্থাপত্য  তুরস্কের মসজিদের তালিকা   তথ্যসূত্র   বিষয়শ্রেণী:১৯শ শতাব্দীর মসজিদ বিষয়শ্রেণী:ইস্তাম্বুলের উসমানীয় মসজিদ বিষয়শ্রেণী:ইসলামি স্থাপত্য বিষয়শ্রেণী:তুরস্কের মসজিদ বিষয়শ্রেণী:উসমানীয় স্থাপত্য বিষয়শ্রেণী:উইকিউপাত্তে স্থানাঙ্ক আছে
স্পোর্ট-ক্লাব পাডারবর্ন ০৭ ইভি (সাধারণত এসসি পাডারবর্ন ০৭  অথবা এসসি পাডারবর্ন নামে পরিচিত) হচ্ছে পাডারবর্ন ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির দ্বিতীয় স্তরের ফুটবল লীগ ২. বুন্দেসলিগায় খেলে। এই ক্লাবটি ১৯০৭ সালে প্রতিষ্ঠিত হয়েছে। এসসি পাডারবর্ন ০৭ তাদের সকল হোম ম্যাচ পাডারবর্নের বেন্টেলার-এরিনায় খেলে থাকে; যার ধারণক্ষমতা হচ্ছে ১৫,০০০। বর্তমানে এই ক্লাবের ম্যানেজারের দায়িত্ব পালন করছেন স্টেফেন বাউমগার্ট এবং সভাপতির দায়িত্ব পালন করছেন ম্যাট ভিকেরি। জার্মান মধ্যমাঠের খেলোয়াড় সেবাস্টিয়ান শোনলাউ এই ক্লাবের অধিনায়কের দায়িত্ব পালন করছেন।  তথ্যসূত্র  বহিঃসংযোগ      বিষয়শ্রেণী:স্পোর্টস ক্লাব পাডারবর্ন ০৭ বিষয়শ্রেণী:বুন্দেসলিগার ক্লাব বিষয়শ্রেণী:জার্মানির ফুটবল ক্লাব বিষয়শ্রেণী:১৯০৭-এ জার্মানিতে প্রতিষ্ঠিত বিষয়শ্রেণী:১৯০৭-এ প্রতিষ্ঠিত ফুটবল ক্লাব বিষয়শ্রেণী:২. বুন্দেসলিগার ক্লাব
কিশ্তওয়ার জেলা হল ভারতের জম্মু ও কাশ্মীর কেন্দ্রশাসিত অঞ্চলের একটি জেলা। ২০১১ সালের হিসাবে, এটি কারগিল ও লেহ জেলার পরে জম্মু ও কাশ্মীরের (২২টি জেলার মধ্যে) তৃতীয় সর্বনিম্ন জনবহুল জেলা। এটি চিনাব নদীর তীরে অবস্থিত।  জনসংখ্যার উপাত্ত  ২০১১ সালের আদমশুমারি অনুসারে  কিশ্তওয়ার জেলার জনসংখ্যা ২৩০,৬৯৬। জনসংখ্যার ভিত্তিতে এটি ভারতে ৫৮৬তম স্থানে আছে (মোট ৬৪০ জেলার মধ্যে)। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১র দশকে ২১.০৬% ছিল। কিশ্তওয়ারে প্রতি ১০০০ জন পুরুষের জন্য ৯৩৮ জন মহিলা (যৌন অনুপাত) আছে এবং এখানে সাক্ষরতার হার ৫৮.৫৪% (পুরুষ ৭১.৭৫%, মহিলা ৪৪.১৩%)।  জেলাটি মুসলমান সংখ্যাগরিষ্ঠ জেলা, এখানে মুসলমানের সংখ্যা ৫৭.৭৫%। জনসংখ্যার ৪০.৭২% হিন্দু ধর্মাবলম্বী।  অর্থনীতি অর্থনীতিতে সরকারের কোন দৃশ্যমান বিনিয়োগ না থাকায় এলাকার অর্থনীতি অনিয়ন্ত্রিত। অঞ্চলটি গ্রামীণ এবং এখানে কৃষিনির্ভর অর্থনীতি রয়েছে। জলবায়ুর শুষ্ক প্রকৃতির কারণে, গ্রামের কৃষক জনগোষ্ঠী সাধারণত রবি (শীতকালীন) মরশুমে গম এবং যবের চাষ করে এবং খরিফ (বর্ষা) মরশুমে  রাজমা  (কিডনি বিন) ও ভুট্টা। কিশ্তওয়ারে বিশ্বমানের নীল হীরা বা নীলকান্তমালা উৎপাদিত হয়। পাদ্দার উপত্যকায় কাশ্মীর নীলার খনি আছে। অঞ্চলটি প্রাকৃতিক খনিজ সম্পদে সমৃদ্ধ হলেও, দুর্বল পরিকাঠামো এর নিষ্কাশনে অসুবিধা সৃষ্টি করেছে। ত্রিগাম গ্রামে জিপসাম খনি আছে। চিনাব নদীর বালি সর্বোত্তম মানের এবং নির্মাণের উদ্দেশ্যে ব্যাপকভাবে ব্যবহৃত হয়।  পাদ্দার অঞ্চল বিশ্বমানের পাইন বাদাম উৎপাদিত হয়, যার নাম চিলগোজা। এটি একটি সুস্বাদু এবং মহার্ঘ শুকনো ফল। মারওয়া, চাতরু, মুঘলময়দান এবং বনজ্বায়া তহশিলগুলিতে, কয়েক হাজার টন সেরা মানের আখরোট উৎপাদন নথিবদ্ধ করা হয়েছে, তবে এখানে কোনও ফলের বাজার না থাকায় সঠিক পরিসংখ্যান পাওয়া যায়নি। আখরোট ছাড়াও মারওয়া তহশিলে হাজার টন রাজমা (কিডনি বিন) উৎপাদিত হয়, যা এই অঞ্চলের অর্থকরী ফসল। পোচাল, মট্টা এবং হিডিয়ালের গ্রামগুলি জাফরান ভালমানের উৎপাদন করে। এখানকার গ্রামীণ পরিবারগুলির জন্য প্রকৃতি অকৃপণভাবে অর্থকরী ফসল, মোরশেলা, স্থানীয় ভাষায় গুচি বলে এবং ভোজ্য মাশরুমের সম্ভার সাজিয়ে রেখেছে। কিছু পরিবার স্থানীয় বাজারগুলিতে কেবল শুকনো মোরশেলা বিক্রি করে প্রতি বছর ১০০,০০০ টাকারও বেশি আয় করেছে বলে জানা গেছে। ভোজ্য ফার্নগুলিও এই অঞ্চলের প্রাকৃতিক অর্থকরী ফসল। কিছু কিছু অঞ্চলে আপেল উৎপাদিত হয়; তবে কিশ্তওয়ারের আপেলের গুণমান বিশ্বমানের নয়।  নদীগুলি জল বিদ্যুতের সমৃদ্ধ উৎস এবং জল বিদ্যুতের উৎপাদনের স্থানগুলি হল দল হস্তী জলবিদ্যুৎ প্রকল্প, উৎপাদন ৩৯০ মেগাওয়াট; রাটল জলবিদ্যুৎ প্রকল্প, উৎপাদন ৮৫০ মেগাওয়াট; কিরথাই প্রকল্প, উৎপাদন ১,৪০০ মেগাওয়াট পাকাল দুল, উৎপাদন ১,০০০ মেগাওয়াট; নিম্ন কালনাই, উৎপাদন ৪৮ মেগাওয়াট এবং চৌধুরী,উৎপাদন ১৫ মেগাওয়াট। এই প্রকল্পগুলি এই অঞ্চলে কর্মসংস্থানের বৃহত্তম উৎস এবং এ অঞ্চলের সমৃদ্ধিতে ব্যাপক অবদান রেখেছে।  তথ্যসূত্র  আরো পড়ুন    বহিঃসংযোগ   kishtwar.nic.in  Kishtwar.com   Kishtwartimes.com  বিষয়শ্রেণী:জম্মু ও কাশ্মীরের জেলা বিষয়শ্রেণী:কিশ্তওয়ার জেলা
সুরিন উপাতকুন (劉錦坤) একজন থাই ধনকুবের। টেলিকম থেকে লটারি পর্যন্ত বিভিন্ন ধরনের শিল্পে তিনি তার ভাগ্য গড়েছেন। বেশিরভাগই ইনটাচ হোল্ডিংসে তার উপলব্ধ অংশ থেকে উদ্ভূত। তিনি ১৯৭১ সালে একটি তাঁত ফার্মে তার ব্যবসায়িক জীবন শুরু করেন। তিনি হান চিয়াং হাই স্কুল থেকে স্নাতক হন। তিনি মূলত কুয়ালালামপুরে থাকেন।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের সাল অনিশ্চিত বিষয়শ্রেণী:জীবিত ব্যক্তি বিষয়শ্রেণী:থাই শতকোটিপতি বিষয়শ্রেণী:কুয়ালালামপুরের ব্যক্তি বিষয়শ্রেণী:থাই বংশোদ্ভূত মালয়েশীয় ব্যক্তি
শেলিম হুসেন (জন্ম ২০ ফেব্রুয়ারি ১৯৭৩) একজন বাংলাদেশী বংশোদ্ভূত ব্রিটিশ উদ্যোক্তা, এবং ইউরো ফুডসের প্রতিষ্ঠাতা, চেয়ারম্যান এবং ব্যবস্থাপনা পরিচালক।   জীবনের প্রথমার্ধ  হুসেন বাংলাদেশে জন্মগ্রহণ করেন এবং ১৯৮৫ সালে তার চাচা ও খালা তাকে যুক্তরাজ্যে নিয়ে আসেন। লন্ডনে এক বছর থাকার পর, তার চাচা ১৯৮৬ সালে কার্ডিফে চলে আসেন, যখন তার বয়স ১১, এবং তিনি ক্যাথেস হাই স্কুলে ভর্তি হন।   কর্মজীবন  ১৭ বছর বয়সে, হুসেন গাবালফার ইন্ডিয়ান ওশিন রেস্টুরেন্টে ওয়েটার হিসেবে কাজ শুরু করেন। ১৯৯১ সালের দিকে, ১৮ বছর বয়সে, যখন স্থানীয় চিংড়ি সরবরাহকারী ব্যবসার গুটিয়ে চলে যায়, বাজারে একটি ফাঁক দেখে, হুসেন ২০ পাউন্ড দিয়ে ছয় কেস চিংড়ি কিনে সেগুলি বিক্রি করেন। রেস্তোরাঁয় ওয়েটার হিসাবে সন্ধ্যায় কাজ করার পাশাপাশি তিনি কোলেগ গ্লান হাফ্রেন কলেজে তার এ লেভেলে পড়া চালিয়ে যান। তিনি বাজারে চিংড়ি সরবরাহের এই সুযোগ লাগিয়ে তার বন্ধুর সাথে হিমায়িত চিংড়ির ব্যবসা চালিয়ে যান। তিনি মাত্র ২০ পাউন্ড প্রাথমিক মূলধন নিয়ে ব্যবসা শুরু করেছিলেন। পরে তার ব্যবসার বার্ষিক টার্নওভার প্রায় £৮০ মিলিয়ন পাউন্ডে দাড়ায় ২০১০ সাল পর্যন্ত।   ইউরো ফুডস (ইউকে)  ১৯৯৩ সালে, হুসেন ইউরো ফুডস (ইউকে) গঠন করেন এবং তারপর থেকে কোম্পানিটি দ্রুত বৃদ্ধি পেতে থাকে। তিনি ২০০ জনেরও বেশি কর্মী নিয়োগ করেছেন এবং তার নিউপোর্ট, বার্কিং এবং সান্ডারল্যান্ডে খাদ্য প্রক্রিয়াকরণ ইউনিট রয়েছে। হুসেন নিউপোর্ট-ভিত্তিক ইউরো ফুডসের প্রধান নির্বাহী, সেইসাথে এশিয়ায় £২০ মিলিয়ন পাউন্ডের মত সহায়ক ব্যবসা রয়েছে। বাংলাদেশে তার একটি নতুন প্ল্যান্ট এবং চারটি কারখানা রয়েছে এবং নিউইয়র্ক সিটিতে একটি সহায়ক প্রতিষ্ঠান চালু করেছেন। তিনি ওয়েলসে সম্পত্তি উন্নয়ন ব্যবসায় বিনিয়োগ করেছেন। বর্তমানে তিনি নিম্নলিখিত কোম্পানিগুলোর প্রতিষ্ঠাতা, চেয়ারম্যান এবং ব্যবস্থাপনা পরিচালক: ইউরো ফুডস (ইউকে) লিমিটেড, এস অ্যান্ড বি ডেভেলপমেন্ট লিমিটেড, এসআরএস পোল্ট্রি লিমিটেড (২০০৩ সালের শেষের দিকে শুরু), ইউরেশিয়া ফুড প্রসেসিং (বিডি) লিমিটেড (বাংলাদেশ), ইউরো, লিনেন সার্ভিস (ইউকে) লিমিটেড, হরাইজন সীফুড লিমিটেড, সাইডোলা এন্টারপ্রাইজ, ইউরো ফুডস (বিডি) লিমিটেড এবং রোসেমকো ফুডস লিমিটেড (বিডি)। সমস্ত কারখানার বিন্যাসে সর্বাধুনিক মেশিন রয়েছে এবং এইচএসিসিপি নিয়ম মেনে চলে।   পুরস্কার এবং স্বীকৃতি  ২০০৩ সালে, হুসেন ওয়েলসে ব্যবসায়িক সেবার জন্য ২০০৩ সালের নিউ ইয়ার অনার্সে অর্ডার অফ দ্য ব্রিটিশ এম্পায়ার (এমবিই) সদস্য হন। ২০০৩ সালে, তিনি ইস্টার্ন আই ইয়াং অ্যাচিভার অ্যাওয়ার্ড জিতেছিলেন, যা প্রিন্স চার্লস, দ্য প্রিন্স অফ ওয়েলস দ্বারা উপস্থাপিত হয়েছিল এবং তিনি এশিয়ান জুয়েল অ্যাওয়ার্ডে ইয়াং অ্যাচিভারের জন্য মনোনীত হন। ২০০৫ সালে, তিনি ফার্দার এডুকেশনের প্রাক্তন শিক্ষার্থীদের মধ্য থেকে এওসি গোল্ড অ্যাওয়ার্ড জিতেছেন। ২০১১ সালে, তিনি ডেভিড ক্যামেরনের ভিডিও বার্তায় উপস্থাপিত ব্রিটিশ কারি অ্যাওয়ার্ডে বছরের সেরা ব্যক্তিত্বে ভূষিত হন।   আরো দেখুন    ব্রিটিশ বাংলাদেশি  ব্রিটিশ বাংলাদেশীদের ব্যবসা  ব্রিটিশ বাংলাদেশীদের তালিকা   তথ্যসূত্র    বহিঃসংযোগ    ইউরোফুডস পাইকারি খাদ্য সরবরাহকারী ওয়েবসাইট বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ ব্যবসায়ী বিষয়শ্রেণী:বাংলাদেশী ব্যবসায়ী বিষয়শ্রেণী:যুক্তরাজ্যের নাগরিকীকৃত নাগরিক বিষয়শ্রেণী:ব্রিটিশ মুসলিম বিষয়শ্রেণী:নিউপোর্ট, ওয়েলসের ব্যক্তি বিষয়শ্রেণী:ওয়েলসে বাংলাদেশী অভিবাসী বিষয়শ্রেণী:অর্ডার অফ দ্য ব্রিটিশ এম্পায়ারের বাংলাদেশী সদস্য
তাকেশি মিয়ানাগা, একজন জাপানি  মিশ্র মার্শাল আর্টস শিল্পী।  তিনি ব্যান্টামওয়েট  বিভাগে অংশ নিয়েছিলেন।   মিশ্র মার্শাল আর্টস রেকর্ড   |- | জয় | align=center| ২-০-২ | জুন কানেতাকা | সাবমিশন (হিল হুক) | শুটো - শুটো |  | align=center| ১ | align=center| ২:২৩ | টোকিও, জাপান |  |- | জয় | align=center| ১-০-২ | মামোরু ওকোচি | সিদ্ধান্ত (সর্বসম্মত) | শুটো - শুটো |  | align=center| ৩ | align=center| ৩:০০ | টোকিও, জাপান |  |- | ড্র | align=center| ০-০-২ | কেনজি ওগুসু | ড্র | শুটো - শুটো |  | align=center| ৩ | align=center| ৩:০০ | টোকিও, জাপান |  |- | ড্র | align=center| ০-০-১ | সাতোশি ফুকুওকা | ড্র | শুটো - শুটো |  | align=center| ৩ | align=center| ৩:০০ | টোকিও, জাপান |    আরো দেখুন   পুরুষ মিশ্র মার্শাল আর্টস শিল্পীদের তালিকা   তথ্যসূত্র    বহিঃসংযোগ      মিশ্র মার্শাল আর্টস ডট কমে তাকেশি মিয়ানাগি  ফাইটমেট্রিক্স ডট কমে তাকেশি মিয়ানাগি  বিষয়শ্রেণী:জীবিত ব্যক্তি বিষয়শ্রেণী:জাপানি পুরুষ মিশ্র মার্শাল আর্টস শিল্পী
আইজিবিপি, বাংলাদেশ (ইন্টারন্যাশনাল জিয়োস্ফিয়ার-বায়োস্ফিয়ার প্রোগ্রাম, বাংলাদেশ) হচ্ছে বাংলাদেশে অবস্থিত বহুবিষয়ক গবেষণা সংস্থা যা আন্তর্জাতিক বিজ্ঞান কাউন্সিল, ইউরোপিয়ান কমিশন এবং নেদারল্যান্ডের বৈজ্ঞানিক গবেষণা প্রতিষ্ঠানের সমর্থনে প্রতিষ্ঠিত। ১৯৮৬ সালে আন্তর্জাতিক বিজ্ঞান কাউন্সিল আইজিবিপি প্রতিষ্ঠা করে। স্টকহোমের ১৯৮৭ সালে কার্যক্রম পরিচালনার জন্য স্টকহোমের রয়্যাল সুইডিশ অ্যাকাডেমি অব সাইন্সের কার্যালয়ে এর সচিবালয় স্থাপন করা হয়। ১৯৮৯ সালের জানুয়ারি মাসে বাংলাদেশে বাংলাদেশ বিজ্ঞান একাডেমীর আওতায় আইজিবিপি'র শাখা অফিস প্রতিষ্ঠা করা হয়। আইজিবিপি বাংলাদেশের প্রথম চেয়ারম্যান হিসেবে সাইফউদ-দীন চৌধুরী দায়িত্ব পালন করেন । ১৬ সদস্যের জাতীয় কমিটি বাংলাদেশ শাখার কার্যক্রম পরিচালনা করে। বাংলাদেশ বিজ্ঞান একাডেমী সভাপতি আইজিবিপি বাংলাদেশের চেয়ারম্যান হিসেবে দ্বায়িত্বপালন করেন।   লক্ষ্য ও উদ্দেশ্য  পরিবেশের ভৌত, রাসায়নিক এবং জীবজ প্রক্রিয়াসমূহের মধ্যকার পারস্পরিক সম্পর্ক নির্ণয় ও ব্যাখ্যা করা আইজিপির মূল উদ্দেশ্য। সমগ্র বিশ্বের পরিবেশের উপর মানুষের কর্মকাণ্ড কীভাবে এবং কি হারে বিরূপ প্রতিক্রিয়া সৃষ্টি করছে তা নির্ণয় করা এবং এসব সমস্যা সমাধানে দরকারী পদক্ষেপ গ্রহণের পরামর্শ দেওয়া আইজিবিপির অন্যতম উদ্দেশ্য।   কর্মকাণ্ড  বিশ্বের ৭২টি দেশে আইজিবিপি'র আঞ্চলিক শাখা আছে। প্রতিটি শাখার জন্যে একটি করে জাতীয় কমিটি আছে। এসব কমিটির পরামর্শে আইজিবিপি প্রাসঙ্গিক গবেষণা কর্ম পরিচালনা করে। এই দেশভিত্তিক আঞ্চলিক কমিটিগুলো আন্তর্জাতিক গবেষণা প্রচেষ্টার সঙ্গে যুক্ত থাকার পাশাপাশি কেন্দ্রীয় প্রতিষ্ঠানের কার্যক্রম পরিচালনার জন্য অর্থ অনুদান প্রদান করে।  ১৯৯০ সালে বাংলাদেশের জাতীয় কমিটির সদস্য সংখ্যা বৃদ্ধি করা হয়। জাতীয় কমিটিটি গবেষণার সুবিধার্থে কয়েকটি বিশেষজ্ঞ দল গঠন করে। সামুদ্রিক বাস্ত্তসংস্থান এবং বায়ুমন্ডলের পারস্পরিক সম্পর্ক, উদ্ভিজ্জ এবং জলবায়ুর পরিবর্তনশীলতা, জৈবভূওরাসায়নিক (বায়োজিওকেমিক্যাল) প্রক্রিয়ার গতিশীলতা বাস্ত্তসংস্থানিক তন্ত্রসমূহের সক্রিয়তা, এবং বাস্ত্ততন্ত্রের উপর মানুষের প্রভাব ইত্যাদি বিষয় নিয়ে এই দল গুলো কাজ করে। বিভিন্ন দেশে গবেষণা কাজ চালানোর জন্যে আইজিবিপি কর্তৃক নির্ধারিত পদ্ধতি ও কাঠামো রয়েছে। বিশ্ব রাজনীতির কোনোপ্রকার প্রভাব আইজিবিপি'র কর্ম ও গবেষণা পরিচালনায় নাই, তবে এই সংস্থা দেশের নীতি নির্ধারণে নির্ভরযোগ্য বৈজ্ঞানিক তথ্য যুগিয়ে সহায়তা প্রদান করে থাকে।  বাংলাদেশ অধিকাংশ সময়ে ভৌগোলিক অবস্থান, ভূপ্রকৃতি এবং অন্যান্য প্রাকৃতিক পরিবেশগত কারণে বিভিন্ন ধরনের দুর্যোগের মুখোমুখি হয়। ফলে সংস্থাটি জটিল বায়ুমন্ডল, ভূ-তাত্ত্বিক গঠনপ্রকৃতি, ভূপ্রাকৃতিক ভূগোল এবং উদ্ভিদ ও প্রাণীর জীবনাচার সংক্রান্ত বিষয়ের উপর গবেষণা পরিচালনায গুরুত্ব দেয় যাতে সংগৃহীত বৈজ্ঞানিক তথ্য খরা, বন্যা,ঘূর্ণিঝড়,জলোচ্ছ্বাস ইত্যাদি প্রতিরোধ ও প্রতিকারে সহায়ক হয়।   তথ্যসূত্র   বিষয়শ্রেণী:১৯৮৯-এ বাংলাদেশে প্রতিষ্ঠিত
upright=1.4|thumbnail|right|নাগরিক, বিদেশী এবং দেশজ আদিবাসী ভুক্তভোগীরা, গুয়াতেমালার বিভাগের ভেতরে বাইরে, যৌন উদ্দেশ্যে পাচার হয়। এই প্রশাসনিক বিভাগগুলির মধ্যে বিভিন্ন অংশে তাঁরা ধর্ষিত এবং শারীরিক ও মানসিকভাবে ক্ষতিগ্রস্ত হন।  গুয়াতেমালায় যৌনতার উদ্দেশ্যে পাচার হল যৌন শোষণ এবং দাসত্বের উদ্দেশ্যে গুয়াতেমালায় মানব পাচার।  দেশটিতে যৌন উদ্দেশ্যে মানব পাচারের শিকাররা গুয়াতেমালার সকল নৃগোষ্ঠী থেকেই আসেন, তাঁদের মধ্যে আছেন মায়া ও অন্যান্য আদিবাসী মানুষ এবং বিদেশী। গুয়াতেমালার নাগরিকরা, প্রধানত নারী এবং মেয়েরা, গুয়াতেমালার বিভিন্ন বিভাগে এবং তার সঙ্গে সঙ্গে অন্যান্য দেশে যৌন উদেশ্যে পাচার হয়। বিদেশের মধ্যে আছে বিশেষ করে মেক্সিকো এবং মার্কিন যুক্তরাষ্ট্র। লাতিন আমেরিকা থেকে যুক্তরাষ্ট্রে অভিবাসীদের যৌন নিপীড়ন এবং অবৈধ পরিবহন একটি সমস্যা। অভিবাসী সহ বিদেশী নারী ও মেয়েরাও  বাইরে থেকে গুয়াতেমালায় এবং গুয়াতেমালার বিভিন্ন স্থানে পাচার করা হয়।  শিশুরা, নির্বাসিত অভিবাসীরা, দারিদ্র্যের মধ্যে থাকা মানুষেরা এবং স্বল্প শিক্ষিতরা বিশেষ করে যৌন উদ্দেশ্যে মানব পাচারের জন্য ঝুঁকিপূর্ণ। যৌন উদ্দেশ্যে মানব পাচারের শিকাররা প্রতারিত হন অথবা তাঁদের অপহরণ করা হয় এবং পতিতাবৃত্তি করতে ও বেগার শ্রম দিতে বাধ্য করা হয়। তাঁদের নজরবন্দী বা তালাবন্ধ করে রাখা হয়, বিভিন্ন যৌনপল্লী বাড়ি, ব্যবসাক্ষেত্র এবং অন্যান্য অবস্থানে। তাঁদের ভয় দেখানো হয়, এবং তাঁরা শারীরিক ও মানসিক আঘাতের সম্মুখীন হন। তাঁদের পরিবারের সদস্যদেরও মাঝে মাঝে হুমকি দেওয়া হয়।  যৌন উদ্দেশ্যে মানব পাচার এবং শোষণ গুয়াতেমালার সমাজের সকল স্তরে প্রবেশ করেছে। পুরুষ ও মহিলা উভয়েই পাচারকারী হতে পারে। বেশ কয়েকজন পাচারকারী কোন চক্রের সদস্য হয় বা তাদের সহায়তা পায়।  অনেক সরকারি কর্মকর্তা, শ্রমিক ও পুলিশ এই ঘৃণ্য কাজে জড়িত থাকে এবং গুয়াতেমালায় দুর্নীতি একটি সমস্যা। কিছু অপরাধী তো নির্যাতিতার পরিবারের সদস্যদের মধ্যেই থাকে, এমনকি ভুক্তভোগীর মা বাবারাও বাদ যায় না। পাচারকারীরা সামাজিক যোগাযোগ মাধ্যম এবং অন্যান্য ফোন, ইন্টারনেট ওয়েবসাইট ও অ্যাপ ব্যবহার করে ভুক্তভোগীদের প্রলুব্ধ করে।  সম্পূর্ণ তথ্যের অভাবে গুয়াতেমালায় যৌন উদ্দেশ্যে পাচারের মাত্রা জানা যায়নি। সরকারের যৌন-পাচার বিরোধী প্রচেষ্টা অপ্রতুল বলে সমালোচিত হয়েছে।  কার্যকরী সম্পদ এবং সংস্থান সীমিত হওয়ার ফলে আইন প্রয়োগ করা বাধাগ্রস্ত হয়। অনলাইন যৌন ব্যবসা একটি সমস্যা।  অবৈধ মাদক ব্যবসার সঙ্গে সংযোগ  গুয়াতেমালার মাদক চক্র লাভের বিকল্প উৎস হিসেবে যৌন উদ্দেশ্যে মানব পাচারের উপর নির্ভর করে।  বেসরকারি প্রতিষ্ঠান এল রেফুজিও দে লা নিনেজ এমন একটি আশ্রয় কেন্দ্র পরিচালনা করে যারা গুয়াতেমালায় যৌন উদ্দেশ্যে মানব পাচারের শিকারদের সমাজে পুনঃপ্রতিষ্ঠিত হতে সাহায্য করে। এটি মানব পাচারের শিকারদের জন্য জাতিসংঘ ট্রাস্ট ফান্ড থেকে সহায়তা পায়।  তথ্যসূত্র  আরও পড়ুন  Abstract.    বিষয়শ্রেণী:শিশু যৌন নির্যাতন বিষয়শ্রেণী:দেশ অনুযায়ী যৌন উদ্দেশ্যে মানব পাচার বিষয়শ্রেণী:যৌনশিল্প বিষয়শ্রেণী:নারীর প্রতি অপরাধ বিষয়শ্রেণী:দেশ অনুযায়ী শিশু যৌন নির্যাতন বিষয়শ্রেণী:জোরপূর্বক পতিতাবৃত্তি বিষয়শ্রেণী:গুয়াতেমালীয় সমাজ
thumb|right| শিয়ালের ছবি  শিয়াল বা শৃগাল ক্যানিডি গোত্রের ক্যানিস গণের তিনটি সর্বভূক প্রজাতির প্রাণীর সাধারণ নাম। দক্ষিণ এশিয়া, ইউরেশিয়া, মধ্যপ্রাচ্য এবং আফ্রিকায় এদের দেখতে পাওয়া যায়। এদেরকে ফেউ এবং গিধড় ’ইয়াল’ খেঁকশিয়াল''ও বলা হয়ে থাকে।"jackal" ভুক্তি, Bangla Academy English to Bengali Dictionary. Edition: August 1993, Reprint: November 1999. Bangla Academy, Dhaka. Retrieved: October 21, 2011.  নাম বাংলায় খেঁকশিয়ালকেও সাধারণত "শিয়াল" ডাকা হয়, যদিও তা ভিন্ন প্রজাতির প্রাণী। সংস্কৃত শব্দ "শৃগাল"-এর সঙ্গে সম্পর্কিত ফার্সি "শাগাল" (شغال)-এর তুর্কি উচ্চারণ "চাকাল" থেকেই ইংরেজি নাম "জ্যাকেল" (jackal)-এর উৎপত্তি। চট্টগ্রাম অঞ্চলে ইয়াল নামে ডাকা হয় এবং সিলেটে হিয়াল।  খাদ্য  এরা সাধারণত মাংসাশী প্রাণী। এদের প্রধান খাবার মৃত প্রাণীর মাংস, খরগোশ, ইঁদুর, টিকটিকি, মুরগি, হাঁস, মথুরা ইত্যাদি। তবে জলজ প্রাণি কাঁকড়া এদের প্রিয় খাবার। খাল-বিল, নদ-নদী এবং হাওড়ের পাশে এরা গর্ত থেকে নিজের লেজ ফাঁদ হিসেবে ব্যবহার করে কাঁকড়া ধরে। ফাঁদ হিসেবে গর্তে লেজ ঢুকিয়ে দেয় এরা। লেজে কাঁকড়া কামড় দিয়ে ধরলেই লেজ বের করে খেয়ে নেয়।  বিলুপ্তির হুমকি বন-জঙ্গল কেটে মানুষের প্রয়োজনে আবাসস্থল ও কৃষি জমি ব্যবহারের কারণে শেয়ালরা আজ বাসস্থান সংকটে।  বিলুপ্তির কারণ আধুনিক পদ্ধতিতে হাঁস-মুরগি পালনের কারণে এরা আর সহজে তাদের খাবারও চুরি করে খেতে পায় না। ফলে বাসস্থান আর খাদ্যাভাবে এরা এখন বিপন্ন কিংবা বিলুপ্ত প্রাণির হিসাবে। শোনা যায়, এখন অনেক মানুষের প্রিয় খাবার শেয়াল। প্রতিনিয়ত এরা শিকারে পরিণত হয়ে বেঘোড়ে প্রাণ দিচ্ছে।  চিত্রশালা   তথ্যসূত্র   বহিঃসংযোগ  বিষয়শ্রেণী:শ্বাপদ বিষয়শ্রেণী:স্তন্যপায়ী প্রাণী বিষয়শ্রেণী:শিয়াল বিষয়শ্রেণী:স্তন্যপায়ীর সাধারণ নাম বিষয়শ্রেণী:১৭৫৮-এ বর্ণিত স্তন্যপায়ী বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
ব্রিলিয়ান্ট একটি আমেরিকান লাভজনক প্রতিষ্ঠান ও সংশ্লিষ্ট কমিউনিটি, যা সাইটজুড়ে ৭০টিরও বেশি নির্দেশিত কোর্স প্রদান করে। এটি একটি ফ্রিমিয়াম ব্যবসায়িক মডেলের মাধ্যমে পরিচালিত হয়। ব্রিলিয়ান্ট ২০১২ সালে প্রতিষ্ঠিত হয়। ২০১৩ সালের মার্চে লঞ্চ ফেস্টিভাল-এ, সহ-প্রতিষ্ঠাতা ও সিইও সিউ খিম ব্রিলিয়ান্ট-এর ধারণা উপস্থাপন করেন, যা বিনিয়োগকারী ক্যামাথ প্যাঁলিহাপিতিয়ার দৃষ্টি আকর্ষণ করে। এরপর, ২০১৩ সালের আগস্টে টেক ক্রাঞ্ছ জানায় যে, ব্রিলিয়ান্ট প্যাঁলিহাপিতিয়ার-এর সামাজিক+মূলধন অংশীদারিত্ব, ৫০০ স্টার্টআপ, কপার ক্যাপিটাল, লারন ক্যাপিটাল, এবং হাইড পার্ক আঞ্জেলস-এর কাছ থেকে বিনিয়োগ পেয়েছে। সে সময় প্ল্যাটফর্মটির ব্যবহারকারী সংখ্যা এক লাখেরও বেশি ছিল। ২০১৭ সালের জুলাইয়ের মধ্যে এটি ৪ মিলিয়নেরও বেশি নিবন্ধিত ব্যবহারকারী অর্জন করে এবং ২০১৯ সালের এপ্রিলে এর মূলধন ৫০ মিলিয়ন ডলারে পৌঁছে।  মূলত, ব্রিলিয়ান্ট বিভিন্ন ধরণের ধাঁধা এবং মাঝে মাঝে মাসিক চ্যালেঞ্জের আয়োজন করত। এক পর্যায়ে, পৃথক ধাঁধার মধ্যে তাদের জন্য সপ্তাহের সেরা ১৫টি ধাঁধার একটি নির্বাচন হতো।  বর্তমানে, তাদের সমস্ত সমস্যা সমাধান-ভিত্তিক কোর্সের মধ্যে রাখা হয়েছে। ওয়েবসাইটের সাবস্ক্রিপশনের বাইরে প্রতিটি বিষয়ের মাত্র কয়েকটি পাঠ পাওয়া যায়।   অভ্যর্থনা  বেশ কয়েকটি প্রকাশনা প্রতিভাবান শিক্ষার্থীদের চিহ্নিত করার ক্ষেত্রে ব্রিলিয়ান্টের সাফল্যের কথা উল্লেখ করেছে। সাধারণত উদ্ধৃত উদাহরণগুলির মধ্যে রয়েছে ফিলিপাইনের ফারেল উ, সিঙ্গাপুরের ডিলান তোহ, এবং মার্কিন যুক্তরাষ্ট্রের ফোবি কাই।   ব্রিলিয়ান্ট নিয়মিতভাবে দ্য নিউ ইয়র্ক টাইমস, দ্য গার্ডিয়ান এবং ফাইভথার্টিএইটের মতো প্রকাশনাগুলিতে গণিত এবং বিজ্ঞানের ধাঁধা লিখে থাকেন।  দ্য আটলান্টিক "গণিত বিপ্লবের" অনুঘটক হিসেবেও ব্রিলিয়ান্টকে উল্লেখ করেছে  যা গণিতে পারদর্শী আমেরিকান কিশোর-কিশোরীদের সংখ্যা বৃদ্ধি করেছে   ২০১৩ সালে, ব্রিলিয়ান্টের সহ-প্রতিষ্ঠাতা এবং সিইও সু খিম ব্রিলিয়ান্টের উপর তাঁর কাজের জন্য শিক্ষা বিভাগে ফোর্বসের ৩০ বছরের কম বয়সী ৩০ জনের মধ্যে তালিকাভুক্ত হন।   ২০১৯ সালের এমভি কনসেপশন অগ্নিকাণ্ডের শিকারদের মধ্যে ব্রিলিয়ান্টের দুই কর্মচারীও ছিলেন।    অর্জন  ২০২২ সালের ডিসেম্বরে, ব্রিলিয়ান্ট হেলোসরাস , একটি সফ্টওয়্যার এবং বিনোদন সংস্থা যা দ্য উইগলস এবং কিডস ডায়ানার মতো বিভিন্ন শিশু নির্মাতাদের কাছ থেকে শিশুদের জন্য ইন্টারেক্টিভ প্রোগ্রামিং বিতরণ করে, থেকে সম্মাননা গ্রহণ করে। সিইও সু খিম বলেন, এই অর্জন ব্রিলিয়ান্টকে সক্রিয় শিক্ষার লক্ষে ত্বরান্বিত করতে সাহায্য করবে।    আরো দেখুন    উইকিবিশ্ববিদ্যালয়  খান একাডেমি  স্কিলশেয়ার    তথ্যসূত্র   বিষয়শ্রেণী:মার্কিন শিক্ষামূলক ওয়েবসাইট
হুয়ান দে কারসের ই দিসদিয়ের একজন স্পেনীয় ফুটবল ম্যানেজার ছিলেন। তিনি ৭ বছর যাবত (১৯২০–১৯২৭) রিয়াল মাদ্রিদের ম্যানেজারের দায়িত্ব পালন করেছেন, কিন্তু একটি ট্রফিও জয়লাভ করতে পারেননি।  বিষয়শ্রেণী:রিয়াল মাদ্রিদ ফুটবল ক্লাবের ম্যানেজার বিষয়শ্রেণী:স্পেনীয় ফুটবল ম্যানেজার বিষয়শ্রেণী:১৮৯২-এ জন্ম বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:১৯৬২-এ মৃত্যু বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:মালাগার ফুটবলার বিষয়শ্রেণী:মাদ্রিদের ফুটবলার
দুর্গা বড়ো () হ'ল ১৯৮৭ সালের ২৮ জানুয়ারি তারিখে অসমের কোকড়াঝাড়ে জন্মগ্রহণ করা একজন ফুটবল খেলোয়াড়। তিনি ইন্ডিয়ান সুপার লিগে নর্থইস্ট ইউনাইটেড এফসির হয়ে ফরওয়ার্ড স্থানে খেলেন। এছাড়াও তিনি আই-লিগে শিলং লাজং-এর হয়ে খেলেন।   জন্ম ও বংশ পরিচয়  কোকরাঝাড় শহর থেকে ৬ কিলোমিটার ভিতরে গেন্দ্রাবিল নামে একটি ছোট গ্রামে জন্মগ্রহণ করেন ও বড় হন। পিতার নাম সুন্দরসিং বড়ো ও মাতার নাম ফুলশ্রী বড়ো। দুর্গার সাথে বাড়ির অন্যান্য সন্তানদের ছোটবেলা থেকে খেলাধূলার প্রতি আগ্রহ ছিল। তার জ্যেষ্ঠ ভাই রাজেন্দ্র বড়ো তিনবার সুব্রত কাপ খেলার সাথে, ভগ্নী প্রতিমা বড়োও রাষ্ট্রীয় পর্যায়ে আর্চারীতে যথেষ্ট সুনাম অর্জন করেছেন। কনিষ্ঠ ভাই কপিল বড়ো গোয়া ফুটবল একাডেমীতে ফুটবল প্রশিক্ষণ গ্রহণ করেছেন।জনসাধারণ, ১৫ অক্টোবর   ক্রীড়াজীবন  ছোট অবস্থাতেই তিনি ফুটবল খেলা আরম্ভ করেন, কিন্তু তার প্রথম বড় প্রতিযোগিতা ছিল ১৯৯৯ সালের সুব্রত কাপ, যেখানে তিনি ১৪-অনূর্ধ্ব শাখায় কোকরাঝাড় এইচএনএমপি স্কুলের হয়ে অংশগ্রহণ করেন। তিনি অসমের হয়ে ১৪-অনূর্ধ্ব ও ১৬-অনূর্ধ্ব শাখার সুব্রত কাপে খেলা ছাড়াও ২০০২ ও ২০০৩ সালের ১৬-অনূর্ধ্ব ভারতীয় শিবিরেও অংশগ্রহণ করেছিলেন।   চার্চিল ব্রাদার্স  দুর্গা বড়ো ২০০৯-১০ বর্ষে চার্চিল ব্রাদার্সের হয়ে আই লিগে আত্মপ্রকাশ করেন।   মুম্বাই টাইগার্স  ২০১২ সালের জুলাইতে দুর্গা বড়ো মুম্বাইর নবগঠিত ফুটবল ক্লাব মুম্বাই টাইগার্স এফসির (প্রশিক্ষক - বিমল ঘোষ) সাথে চুক্তিবদ্ধ হন। ২০১৩ সালের ২৪ এপ্রিল তারিখে আই-লিগের দ্বিতীয় ডিভিসনের অন্তিম রাউন্ডে ল্যাংসনিং এফসির বিরুদ্ধে টাইগার্স ১-৩ ব্যবধানে পরাস্ত হয়, যেখানে টাইগার্সের হয়ে একমাত্র গোলটো ছিল দুর্গা বড়োর। ২৭ এপ্রিল অন্তিম খেলায় তিনি ভবানীপুর এফসির বিরুদ্ধে ইনজুরী-টাইমে গোল দেন ও টাইগার্স ৩-৫ ব্যবধানে পরাজিত হয়।   শিলং লাজং  ২০১৪ সালে মুম্বই টাইগার্স এফসি বন্ধ হয় ও সেই বছরের ৬ ফেব্রুবারী তারিখে শিলং লাজ মুম্বই টাইগার্সের থেকে ঋণ হিসাবে দুর্গা বড়োর সাথে চুক্তিবদ্ধ হয়।   নর্থ ইস্ট ইউনাইটেড  ইন্ডিয়ান সুপার লিগর গুয়াহাটি ফ্রান্সাইজি নর্থইস্ট ইউনাইটেড দল লিগের প্রারম্ভিক বর্ষের (২০১৪) জন্য বড়োর সাথে চুক্তিবদ্ধ হয়। এই বর্ষের ২৭ নভেম্বর তারিখে চেন্নাইয়িন দলের বিরুদ্ধে খেলার ১০ মিনিটে তিনি এই লিগে নিজের প্রথম গোল দেন।   তথ্যসূত্র    বহিঃসংযোগ   গোল.কম-এ প্রোফাইল  বিষয়শ্রেণী:আসামের ফুটবলার বিষয়শ্রেণী:আসামের ব্যক্তি বিষয়শ্রেণী:ভারতর প্রসিদ্ধ ক্রীড়াবিদ বিষয়শ্রেণী:নর্থ ইস্ট ইউনাইটেড এফ সি বিষয়শ্রেণী:ইন্ডিয়ান সুপার লিগের খেলোয়াড় বিষয়শ্রেণী:মুম্বই টাইগার্স ফুটবল ক্লাবের খেলোয়াড় বিষয়শ্রেণী:আই-লিগ দ্বিতীয় বিভাগের খেলোয়াড় বিষয়শ্রেণী:চার্চিল ব্রাদার্স ফুটবল ক্লাব গোয়ার খেলোয়াড় বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কোকড়াঝাড় জেলার ব্যক্তি বিষয়শ্রেণী:ভারতীয় ফুটবলার বিষয়শ্রেণী:আই-লিগের খেলোয়াড় বিষয়শ্রেণী:ভারতীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল। গ্রাম সম্পর্কিত নিবন্ধটি উইকিপিডিয়ার উল্লেখযোগ্যতার মানদন্ড অনুসারে কোনরূপ বিশেষ বৈশিষ্ট্য ধারন করে না। Ashiq Shawon (আলাপ) ০৮:২২, ২ নভেম্বর ২০১৮ (ইউটিসি) খাস আমিনপুর   – (অপসারণের প্রস্তাবনা দেখুনলগ দেখুন) () এই গ্রামের জন্য উল্লেখযোগ্য কিছু খুঁজে পেলাম না। এছাড়া নিবন্ধটি আকারের দিক থেকেও খুব সংক্ষিপ্ত। মাসুম-আল-হাসান (আলাপ) ১৮:০৫, ১ নভেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।